Boyqo‘ng‘ir kosmodromidagi keraksiz “Gagarin starti” yopiladi

“Roskosmos” Boyqo‘ng‘ir kosmodromidagi “Gagarin starti” deb nomlanuvchi 1-sonli start maydonini konservatsiya rejimiga o‘tkazishni rejalashtirmoqda, deb yozadi “Izvestiya”.

“Yer ustidagi kosmik infratuzilma obyektlaridan foydalanish markazi” Boyqo‘ng‘irdagi obyektlardan foydalanuvchi “Janubiy” kosmik markazi xarajatlarini optimallashtirish dasturini ishlab chiqmoqda. Hujjat “Gagarin starti”ni foydalanishdan chiqarishni ko‘zda tutadi.
Gap shundaki, ushbu maydondan foydalanishni davom ettirish uchun u modernizatsiya qilinishi kerak, ammo bu katta moliyaviy xarajatlarni talab etishi tufayli maqsadga muvofiq emas.
“Gagarin starti” 2020-yilda o‘z faoliyatini yakunlashi kutilmoqda.